BESZÁMOLÓ

A TANYAGONDNOKI SZOLGÁLAT

TEVÉKENYSÉGÉRŐL.

2024.

Készítette:

Csoma Pál

Tanyagondnok

TANYAGONDNOKI BESZÁMOLÓ 2024.-es év.

- Tanyagondnoki feladataimat, 2022. április 1.-ével, egy 3 éves 7+1 személyes Mercedes Vito kisbusszal látom el Biharkeresztesen.

- Ezen belül is, az Arad és Akác utca lakóit, mivel Biharkeresztesnek ez a leghátrányosabb városrésze. 2024-as év egyik kiemelt feladatának tekintem, ezen utcák lakóinak a támogatását. Városunkban a Tanyagondnoki szolgálat fontos szerepet tölt be a település demográfiai, társadalmi hanyatlásának a megállítására, ezen folyamatok visszaszorítására. Segíteni az itt élőknek a jobb életfeltételek megteremtésében, az esélyegyenlőségek növelésében, és a szociális alapellátáshoz való hozzáférésében. Megkönnyíteni az egészségügyi intézményekhez, és a közszolgáltatásokhoz való hozzáférését, mielőbbi hozzájutását.

- Statisztikailag kimutatható, hogy a város ezen részén, sok egyedülálló idős személy lakik. Időskorúakon belül magas a betegek száma, gépjárművel nem rendelkező mozgásukban korlátozott személy, akik részére az egészségügyi ellátáshoz való hozzáférés kiemelt feladat. Az Arad és Akác utcán nagyszámú roma kisebbség él, nagycsaládosok több gyerekkel, akikkel mint Tanyagondnok, napi szinten tartok kapcsolatot, hogy szociális valamint egészségügyi ellátásukhoz be tudjak segíteni.

- Napi rendszerességgel besegítek a betegek Háziorvosi rendelésre való bejutásához, szükség esetén az orvosi ügyeletre történő szállításában. Rendszeresen besegítek a járó betegek kórházi szakrendeléséhez való eljutásában Berettyóújfaluba, és a megye székhely kórházaiba, a Kenézy kórházba illetve a Klinikára, valamint a Gyermek Pszichiátriára. Gyógyszerek kiváltásában, vagy az orvosi rendelvényre a gyógyászati segédeszközökhöz való hozzájutásban segédkezem. Biharkeresztes és négy környező település lakosainak a levett vérmintáit, heti rendszerességgel Berettyóújfalu kórházába szállítom be. Az egészségügyi ellátásban zökkenőmentesen végezhessem a munkámat, ez napi egyeztetést kíván a háziorvosokkal.

- Heti rendszerességgel a közszolgáltatásokhoz való hozzájutás elősegítése érdekében, a különböző hivataloknál az okmányok érvényesítésében, pld. okmányiroda, földhivatal, vagy egyéb közügyekhez való eljutatásában segédkezem.

- Az önkormányzatok által nyújtandó szociális alapellátásokban segédkezem, és tartom a kapcsolatot, az erre rászoruló személyekkel.

- Tanyagondnoki munkám során, beteg, vagy mozgásában korlátozott személy esetében az életfeltételeinek javítása érdekében, a házkörüli munkákban segédkezem.

- Gépjárművel nem rendelkező, gyerekes családoknak, nyugdíjasoknak, vagy mozgásában korlátozott lakosok részére, bevásárláskor segédkezem, elsősorban élelmiszer, takarmány vagy nagyobb méretű műszaki cikkek esetében.

- A közmunka program keretében elkészült áruknak piacra történő szállítása, vásárokon való részvétel, továbbá az áruknak az értékesítésében vállalok feladatot. - Nyíradonyi vásár, Berettyóújfalu Számadó Napok, valamint a Főzőverseny Berettyóújfaluban.

- Tanyagondnoki szolgálatom során, besegítek a kulturális Közösségi feladatok fejlesztésében, szükségszerűen a civil szervezetek utaztatásában, valamint részt vállalok gyerekek szállításában, rendezvényekre való eljutásában.

- Hivatalos és lakossági ügyek intézésében, napi szinten segítséget nyújtok a helyi önkormányzatnak, a küldemények helyi kézbesítésében, hirdetmények kihelyezésében.

- Munkám megköveteli a napi szintű egyeztetést a polgármesterrel, háziorvosokkal, munkaügyi, egyházi vezetőkkel, valamint a közszolgáltatásokban és a szociális terület vezetőivel és dolgozóival.

- Néhány adatot felsorolok menetlevelek és a Tanyagondnoki tevékenységnapló nyilvántartásának a felhasználásával.

- Gépjármű típusa : Mercedes-Benz Vito Tourer.

- Forgalomba helyezés dátuma : 2021.09.30.

- Szállítható személyek száma: 7+1 fő.

- A gépjármű induló km-óra állása : 44050 km. ( 2024. Január 02.-án. )

- Gépjármű km állása: 56989 km. ( 2024. November 04.-én. )

- 2024.01.02. - 2024.11.04.-én időszakában a futott kilométer: 12939 km.

- 2024.01.02. - 2024.11.04.-én időszakában a Biharkeresztesi lakosok 148 alkalommal vették igénybe a Tanyagondnoki szolgáltatást.

Biharkeresztes, 2024. 12. 05. Csoma Pál