**Biharkeresztes Város Önkormányzat 25.**

**P** o l g á r m e s t e r é t ő l

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Előkészítő:** Szalóki János Szabolcs

**E L Ő T E R J E S Z T É S**

Pumpa pálya kialakítására *pályázat benyújtása*

Hamarosan megjelenik a pumpa pályák kialakítására egy hazai finanszírozású pályázat, vélhetően 2025. februárjában, melyre pályázatot szeretnénk benyújtani. A jelenleg kiválasztott helyszín a Bessenyei utcai játszótér szomszédságában zöldterületként funkcionáló terület lenne.

**Mi az a Pumpapálya?**

 A pumpapálya (angolul “pumptrack”) egy **modern közösségi és játszótér**.  
Ha a használója megfelelően “pumpál” akkor tekerés nélkül képes körbe-körbe haladni rajta.

**A pumpapályákról 6 pontban:**

1. **Inkluzív:** A pumpapálya nem kevesebb mint 15 féle sport gyakorlására alkalmas 1 helyen, függetlenül attól, hogy a használó milyen korú vagy ügyességű. Kezdőktől a profikig garantált az élmény!
2. **Biztonságos:** Biztonságtechnikai szakértők és profi sportolók javaslatai alapján tervezünk melynek köszönhetően már 2 éves kortól használhatóak pályáink. Minden hatályos jogszabálynak és szabványnak megfelünk.
3. **Strapabíró:** Az aszfalt borításnak köszönhetően a pumpapálya időtálló és vandálbiztos, fenntartási költsége minimális. Minden pályánkra 7 év garanciát vállalunk.
4. **Gyorsan megvalósítható:** A kivitelezés gyors és egyszerű, a teljes projektet végigvisszük a tervezéstől a kivitelezésig, igény szerint akár a megnyitó lebonyolításában is segítünk. Legtöbb pályánk kevesebb mint 3 hét alatt elkészül.
5. **Az aktív és egészséges életmód szolgálatában:** A pumpapálya egy attraktív multisport létesítmény mely több órás kikapcsolódást biztosít. A rendszeres használó aktív és egészséges lesz, a pálya pedig egyben egy találkozóhely, mely nagyban hozzájárul új közösségek kialakulásához.
6. **Feldobja a környéket:** A pumpapálya nem csak egy sportlétesítmény. Köszönhetően az egyedi és különleges kinézetnek alkalmas közparkok, terek arculatának javítására, de kiváló lehetőség elhagyatott városrészek rehabilitációjára.

Kérem az előterjesztés megtárgyalását, amelyhez elfogadásra javaslom az alábbi

**H a t á r o z a t i j a v a s l a t-ot:**

Biharkeresztes Város Önkormányzat Képviselő-testülete benyújtja pályázatát Pumpa pálya kialakítására, létrehozására.

A pályázattal kapcsolatos további kötelezettségvállalás megtételére, a pályázat benyújtására és annak tartalmának meghatározására felhatalmazza a polgármestert.

**Felelős:** Dani Béla Péter polgármester

**Határidő**: pályázati kiírás szerint

Biharkeresztes, 2024.12.05

Dani Béla Péter

polgármester